Pentagon Birlashgan Arab Amirliklari kompaniyalaridan biri bilan razvedka sun’iy yo‘ldoshlari, raketalar va harbiy samolyotlarga ishlatilinadigan mikrochiplar yetkazib berish borasida yetti yillik shartnoma imzoladi. Bu haqda The Wall Street Journal gazetasining elektron ko‘rinishida xabar qilingan. Gap bir necha yillardan beri Abu-Dabi hukumatidagi investitsion fondlaridan birini butunlay sotib olgan Amerikaning Globalfoundaries kompaniyasi haqida bormoqda. 2023 yilda muddati tugaydigan shartnomaga muvofiq Globalfoundaries AQSh Mudofaa vazirligiga o‘zi ishlab chiqargan mikrochiplarni yetkazib beradi. The Wall Street Journal nashrining yozishicha, Pentagon kiberhujumlarning oldini olish maqsadida oddiy mikrosxemalardan emas, balki maxsus, o‘zi buyurtma bergan chiplardan foydalanishni maqsad qilgan. “Bizning maqsad vaziyatga global qarash, - deb harbiy doira vakili so‘zlarini iqtibos keltiradi gazeta. – Biz eng yangi va eng zo‘rlariga ega bo‘lishni istaymiz”.